**Spoznavanje evropske enakosti in raznolikosti v mojih očeh**

Ali smo res združeni v raznolikosti?

Kaj sploh sta enakost in raznolikosti? Če njun pomen preverimo v SSKJ-ju, pridemo do slednjih definicij;

-enakost: lastnost, značilnost enakega, dejstvo, da se kaj po lastnostih, značilnostih ujema s primerjanim

-raznolikost: lastnost, značilnost raznolikega

Evropska raznolikost in enakost sta pomembni vrednoti, ki ju je treba spoštovati in spodbujati v Evropi. Obe vrednoti se navezujeta na priznavanje in spoštovanje različnosti med ljudmi ter zagotavljanje enakih pravic, možnosti in dostojanstva za vse posameznike ne glede na njihove osebne značilnosti.

Evropa je kontinent z bogato zgodovino in kulturo, ki vključuje različne jezike, etnične skupine, veroizpovedi, tradicije in vrednote. Raznolikost je ena od temeljnih značilnosti evropskega kontinenta in je vir bogastva ter možnosti za medsebojno učenje in razumevanje. Evropska unija se zavzema za spodbujanje in varovanje te raznolikosti ter za izgradnjo vključujoče in strpnosti temelječe družbe.

Poleg raznolikosti pa je enakost ključnega pomena. Evropska unija si prizadeva za zagotavljanje enakih pravic in možnosti za vse prebivalce, ne glede na njihovo spolno usmerjenost, rasno ali etnično pripadnost, veroizpoved, invalidnost, starost, spol, socialni položaj ali katero koli drugo osebno značilnost. Načelo enakosti je zapisano v Listini Evropske unije o temeljnih pravicah ter številnih drugih zakonodajnih in pravnih instrumentih.

Evropska unija je sprejela različne ukrepe za spodbujanje enakosti in boj proti diskriminaciji. Med njimi so zakoni, politike in programi, ki prepovedujejo diskriminacijo na različnih področjih, kot so zaposlovanje, izobraževanje, socialna varnost, dostop do blaga in storitev ter politično in javno življenje.

Poleg tega Evropska unija spodbuja vključujočo politiko, ki temelji na spoštovanju različnih jezikov, kultur in tradicij. Programi, kot je Erasmus+, omogočajo dijakom, študentom, učiteljem in mladim, da pridobivajo izkušnje v drugih evropskih državah ter se srečujejo s kulturami in perspektivami drugih ljudi.

Menim, da je poznavanje drugih kultur in pogledov na svet ključnega pomena za našo strpnost in toleranco do drugih narodov, saj le tako ne gledamo svet le skozi naše oči, ampak smo pripravljeni sprejemati tudi nam drugačne. In ravno to nam program Erasmus+ ponuja. Sem mnenja, da nam takšna izkušnja doprinese več kot se zavedamo. Poleg novega znanja, večje odprtosti, osebne rasti, novih prijateljstev nam prinese tudi iznajdljivost ter izboljša znanje tujega jezika.

Pomembno je dejstvo, da se evropska raznolikost in enakost ne nanašata samo na državljane Evropske unije, ampak tudi na migrante in begunce, ki iščejo varnost ali boljše življenjske pogoje v Evropi. Spoštovanje temeljnih pravic in dostojanstva vseh ljudi je ključnega pomena za oblikovanje pravične in enakopravne družbe.

Ampak tu se pojavi vprašanje ali smo v vsakdanjem življenju res dovolj strpni do drugih? Ravnanje in stališča do drugih narodov so kompleksna in se lahko razlikujejo od posameznika do posameznika ter od države do države. Tudi družbeni, politični in kulturni kontekst igrajo pomembno vlogo pri oblikovanju stališč do drugih narodov. Sama sem mnenja, da ljudje nismo dovolj strpni in imamo na tem področju veliko izboljšati.

Lana Mastnak

Vsi vemo, da kljub sloganu Evropske unije Združeni v raznolikosti še vedno prihaja do diskriminacije in podobnih reči. Na tem področju moramo še veliko spremeniti.

Na mednarodni šoli, katero obiskujemo na naši izmenjavi, se po mojem mnenju zelo lepo vidi ta drugačnost in tudi bojijo se je ne. Ko smo prvi dan vstopili v šolo smo opazili najrazličnejše ljudi. Razlikujejo se po veri, polti, državi od koder prihajajo tudi seksualnosti. Pri tem nisem dobila občutka, da bi bil kdo izločen ali da bi se počutil manj vrednega. Dijaki imajo tudi zelo različne stile oblačenja, kar je zelo opazno. Od ljudi, ki nosi zelo ohlapna oblačila, do tistih, ki bolj ozka. Ena deklica ima zelo specifičen stil z bolj starinskimi oblekami in petami in mislim, da se v razredu počuti sprejeto. Zelo mi je žal, da ni tako tudi pri nas v Sloveniji. Vsi ljudje se preveč obremenjujejo kaj bo rekla druga oseba, kako se bo na naša oblačila odzval nekdo drug. Mislim, da če bi sama v šolo prišla kot ta deklica, me ne bi sprejeli tako dobro ali pa sploh, kot tukaj. V Evropski uniji smo pod zakonom vsi enaki in na tem moramo delati, ker temu vedno ni tako. V nekaterih državah je še vedno preveč rasizma, seksizma. Temnopolte osebe nekateri še vedno drugače sprejemajo, čeprav so lahko enaki ali tudi v čem boljši. Tudi ženske veliko težje dobijo službo, največji razlog pa je, da gre ženska v porodniško moški pa ne, ali pa da so moški samo boljši. To je narobe in ljudje se moramo začeti sprejemati med sabo ali pa bomo nazadovali v prejšnja stoletja. Predlog za Evropsko unijo bi bil da otroke v osnovnih šolah začnemo poučevati o pomembnosti drugačnosti. Urediti moramo enake pogoje za zaposlitev za moške in ženske, svetlo- in temnopolte.

Kaya Špenger

Pojma enakost in raznolikosti sta oba velik del ciljev Evropske unije. Težko je združiti enakost v raznolikost ali obratno, saj vedno nastopijo predsodki, nesporazumi, strah, saj neenako in različno pomeni nekaj novega, neznanega česar nas je strah. Ampak, ko ta dva pojma združimo pride do sožitja in mira. Ampak zakaj je to tako težko?   
  
Poglejmo si za primer Slovenijo. Raznolikost ni precej velika, vendar enakost tudi ni na visokem nivoju. Papirji in dokumenti trdijo, da bi morala biti popolna, vendar to ni popolnoma res. Žal si vsi mislimo, kako smo strpni in se trudimo proti enakosti, ampak so nam žal iz preteklosti že dane prvine, da ustvarjamo predsodke. Naš narod ni navajen drugih narodov, saj jih že v državi ni veliko. V drugih večjih državah Evropske Unije, kot je na primer Francija, kjer se nahajamo prav zdaj, je raznolikost čisto vsakodnevna stvar. Tukaj sobivajo različne kulture in narodnosti in jim ni tako pomembno, kdo je "pravi Francoz", saj je že vsak prebivalec Francije že kar "pravi Francoz«, ne glede na njegovo kulturo, vero, narodnost ali barvo kože. Tega, pri nas manjka. Ampak mislim, da se že veliko dela v tej smeri. Postajamo bolj sprejemajoči, strpni, trajalo bo nekaj časa preden bomo prišli na nivo držav, kot so Francija, Italija, Nemčija, ampak nam lahko z skupnimi močmi uspe.   
  
Kot moja osebna izkušnja, ker sem pol Francozinja, je imela tudi težke trenutke. Kot majhen otrok so drugi otroci radi to izpostavljali, se je z leti vedno bolj izboljšala. Moja "napaka" je postala dar in blagoslov, ljudje so zdaj to občudovali in to je zdaj postala le pozitivna prvina. Ljudje se lahko spremenijo, le včasih je potreben čas in drugačen pogled.

Klea Testaniere

Slogan Evropske unije „Združena v raznolikosti“ se je začel uporabljati leta 2000. Govori o tem, da se države EU povezujejo za trajni mir in blaginjo, hkrati pa jih bogat njihova različnost kultur, jezikov in tradicij.   
Enakost in raznolikost sta pojma, ki sta izredno pomembna za uspešno sodelovanje EU. Listina EU govori o enakosti pred zakonom, nediskriminaciji, enakosti med moškimi in ženskami, itd. Če za primer vzamem enakost med moškimi in ženskami, je ta pomembna, saj bomo lahko le na ta način uresničili celoten potencial. Tako bomo namreč izkoristili vse talente; znanstveno ustvarjalnost, odličnost v različnih področjih…    
Raznolikost odpira različne načine razmišljanja, ki resnično prispevajo k trajnim rešitvam organizacij. Za področje upravljanja raznolikosti je potrebno vseskozi sistematično skrbeti. Tudi raziskave kažejo, da so podjetja, ki aktivno sodelujejo z vrednotami raznolikosti precej uspešnejša. O tem sem začela razmišljati že približno teden dni nazaj, ko smo obiskali inštitut Jožefa Štefana. Z možnostjo mednarodnih izmenjav različnih strokovnjakov se namreč rojevajo inovativne ideje.    
Tudi potovanje v Francijo mi je omogočilo velik vpogled v raznolikost same države. Sploh naša mednarodna šola, ki jo obiskujemo. Opazila sem namreč ljudi iz zelo različnih kotičkov sveta. V pogovoru s tako različnimi ljudmi, pa lahko spet slišiš zelo različna mnenja in ideje, na katere sam morda prej nisi pomislil.    
Po pravici povedano, se pred tem potovanjem nisem toliko zanimala za EU na splošno. Zdaj, ko sem slišala na primer za projekt »green deal«, me je stvar pritegnila k tem da izvem še več in morda delim kakšno mojo idejo.    
Če podam še primer iz našega potovanja, je bilo zanimiva stvar to, da ko smo videli naše rezervirane sedeže zasedene, iz muhe nismo naredili slona, ampak šli mimo in poiskali druge proste sedeže. Par postaj kasneje, pa je na vlak prišla manjša skupina Nemcev in nas lepo rečeno »pometala« s sedežev, na katerih smo sedeli. Tu se opazi strpnost in tolerantnost Slovencev.    
Na drugi strani pa Slovenci morda nismo tako strpni do priseljencev. Od njih bi večina najraje videla, da se zlijejo z našo kulturo, se naučijo našega jezika v nemogočem času itd.… Med tem pa v drugih državah, npr. v Franciji, tega ne pričakujejo. Tu je že skoraj 50 % samih priseljencev.

Katarina Tržan, 3. č

O Evropski uniji sem se zelo veliko naučila v EPAS projektu in v trenutnem projektu v Strasbourgu. Spoznala sem vrednote EU in njene cilje. Ena od vrednot je tudi enakopravnost. Pomeni, da smo si vsi enakopravni ne glede na barvo kože, veroizpoved, narodnost ali pa spol. Menim, da je za to že veliko narejeno, a še vedno obstaja veliko diskriminacije med ljudmi. Konkretno v Sloveniji menim, da imajo kljub velikem napredku nekateri ljudje težavo s sprejemanjem raznolikosti v Sloveniji. Največkrat sem opazila in tudi doživela diskriminacijo na podlagi narodnosti, grde poglede in žaljivke, saj je v Sloveniji  veliko priseljencev iz Južne Evrope, bolj konkretno z Balkana. To se mi ne zdi prav, še posebej , ker so množična priseljevanja prisotna že več desetletij. Posledica tega je, da se kot družba počasi delimo po “ skupinah “ na delovnih mestih in tudi v šolah in prijateljskih krogih. V mojih očeh je to zelo velik problem tudi za otroke priseljencev, ki v takšnem okolju odraščajo. V Franciji je problem še hujši in sicer je diskriminacija na podlagi rase. Veliko je temnopoltih in od Francozinj, ki so bile pri nas na izmenjavi aprila, sem izvedela da veliko ljudi temnopolte še vedno zaničuje. Prav tako mi je prijateljica iz Francije razlagala kako je v Franciji prisotna diskriminacija zaradi veroizpovedi, predvsem do muslimanov. Povedala mi je , kako imajo posebna pravila za nošenje hijaba v javnosti in v šoli. To me je glede na to, da je Francija zelo pomembna v Evropski Uniji, kar zgrozilo. Če primerjam Francijo in  Slovenijo, je v Sloveniji kljub vsemu situacija sprejemanja raznolikosti veliko boljša, čeprav tudi ta ni popolna. Menim, da kot mladi, ki živimo v Evropski Uniji, lahko veliko spremenimo za prihodnje generacije na podlagi sprejemanja raznolikosti in sem prepričana , da bomo dosegli stopnjo resnične enakosti. Seveda to ni možno, če se o tem ne učimo , kar smo mi delali tudi v tem projektu, ko smo se pogovarjali o razlikah med nami in Francozi v tradiciji in kulturi. Če bomo mladi spoznavali druge kulture, navade, narodnosti in rase ter se o njih učili, bi problem zaničevanja zagotovo bil veliko manjši. Iz mojega vidika Evropska unija ne dela dovolj in se ne posveča dovolj temu ogromnemu problemu naše družbe, seveda pa smo tudi mi pomemben faktor v reševanju problemov v družbi. Evropska unija nam ponuja veliko priložnosti, me pa žalosti, da je sprejemanje raznolikosti v mnogih državah še vedno zelo velika težava. Konec koncev sploh ni pomembno, kakšni smo po izgledu, ko je tisto kar nas predstavlja kot osebo in povezuje z drugimi ravno tisto, kar nosimo v sebi.

Elmedina Mašala

Vse življenje živim v Evropi, vendar sem potoval in živel v mnogih delih Unije. Ko gre za stvari, kot so enakopravnost in človekove pravice, menim, da je Evropa ena najboljših v tem sektorju. Predvsem zaradi tega, kako napredni so s svojimi zakoni in njihovim izvajanjem ter, kako so tako odprti za vse rase, spole in religije. Prav tako menim, da je Evropa tako napredovala zaradi svoje povezanosti z zunanjim svetom in svobode govora.

Mislim pa tudi, da do neke mere ljudje mislijo, da je Evropa nekakšen raj na zemlji, kjer se ne zgodi nič slabega. Videl sem, slišal in izkusil diskriminacijo zaradi tega, od koder prihajam, čeprav sem celo življenje živel v Evropi. Zaradi svobode govora je veliko stvari, ki jih ne bi bilo dovoljeno povedati, v mnogih državah, kjer so zakoni glede bolj restriktivni.

Po mojem mnenju omejitev svobode govora ni odgovor, Evropa mora ostati svobodno govoreča unija. Naša svoboda govora nam omogoča napredek, rast in pomoč drug drugemu. Vse države, kjer ni takšne svobode govora, imajo tudi težave s političnimi in regionalnimi konflikti zaradi pomanjkanja komunikacije.

Po mojem mnenju Evropa potrebuje spremembo kulture, če želimo biti ponosni na to, kako enakopravni in raznoliki smo, moramo to pokazati. Učiti nas je treba v vrtcu in šoli, starši in celo v medijih pokazati, da smo enakopravni.

Kljub temu je Evropa v primerjavi z mnogimi drugimi kraji po svetu res med najboljšimi na tem področju. Težave lahko uidejo izpod nadzora in povzročijo konflikte, proteste in celo smrti. Vendar menim, da je Evropa doslej zelo dobro reševala ta vprašanja.

Aleksandr Shakhov

Zaradi tega, ker v Evropi in Evropski uniji živi zelo veliko raznolikih narodnosti in kultur, smo si zelo različni, po drugi strani pa smo si zelo podobni, saj smo na koncu dneva vsi ljudje z enakimi pravicami, ki pa na žalost niso vedno upoštevane. Mislim, da bi morala Evropska unija uveljaviti več zakonov proti kršenju teh zakonov in pravic in hujše kazni za kršenje. Če bi se to zgodilo, bi se verjetno marsikaj spremenilo in bi dejansko postali enakopravni v raznolikosti. Seveda pa je raznolikost tudi zelo dobra, ampak ne v političnem smislu, temveč v smislu, da imamo zaradi tega toliko različnih kultur, običajev, tudi specialitet... Ni pa pošteno, da ljudje zaradi teh stvari ostale obravnavajo kot manjvredne ali morda celo kaj hujšega. Torej super je, da imamo zelo veliko narodnosti. S spremembami moramo začeti danes, saj dlje kot bo to trajalo, slabša bo situacija in manj možnosti bomo imeli, da to popravimo in že najmanjši korak v pravo smer bo ogromen plus ne samo za Evropo in Evropsko unijo, ampak tudi za cel svet, kot vzgled, da se razmere lahko izboljšajo.

Žiga Grešak

Že dolgo je glavni cilj Evrope vzpostaviti enakost v Evropi, kljub raznolikosti. V osnovni šoli nas nikoli niso poučevali o tem, ampak zdaj v srednji šoli in po vseh predavanjih npr. EPAS, sem dobila drugačen pogled na to. Evropa želi ljudi povezati, saj imajo ljudje veliko predsodkov in stereotipov o drugih ljudeh. To se zelo pokaže pri sprejemanju ljudi na delovna mesta. Še vedno službo pred žensko dobijo moški kljub temu, da so ženske tudi na določenih področjih veliko bolj uspešne. Med ljudmi je tudi veliko rasizma ali pa obsojanje ljudi glede na njihovo vero ali nacionalnost. Med mladimi oziroma med otroci bolj prevladuje mnenje staršev, saj jih starši že od malega vzgajajo s tem in otroci imajo pogosto podobno mnenje. Jaz sem se od malega veliko ravnala po mnenju mojih staršev, saj so mi to govorili že celo življenje, ampak v srednji šoli sem dobila čisto drugačen pogled na to in si začela ustvarjati svoje mnenje. Zdaj za svojim mnenjem stojim in menim, da moramo ljudi sprejeti ne glede na to, kakšni so po izgledu, ker jih to ne definira kot človeka. V Strasbourgu sem videla veliko različnih ljudi, ampak so med seboj zelo povezani in vseeno jim je za mnenje drugih, kar je pri Slovencih velika težava, saj se ravnamo po mnenju drugih. Sprejeti se moramo v raznolikosti, saj lahko skupaj zapolnimo delovna mesta, kar posledično privede do dobrega razvoja industrije in gospodarstva in omogoča dobre demografske spremembe sveta, saj svet ne bi bil tako razdeljen. Sošolka mi je povedala, da medtem ko je gostila pri sebi Francozinjo, jo je ta vprašala, če smo Slovenci zelo rasističen narod, saj v Sloveniji ni veliko temnopoltih ljudi ali ljudi drugih ras, ver… To se mi je zdelo malo žalostno, ampak po premisleku in po tem, kar sem videla v Franciji je res tako. Slovenci smo takšen narod, da zelo obsojamo drug drugega, v Franciji pa jim ni tako mar za to. Oni so, to kar so in to me zelo navdušuje. Menim tudi, da je zelo dobro za vse ljudi v Evropi, da se začnemo med seboj sprejemati takšne kot smo. Konec koncev smo vsi samo ljudje in to nas vse skupaj povezuje.

Tija Kotnik

V Evropi še vedno občutim nepovezanost med vzhodnim in zahodnim delom. Države, ki se nahajajo v zahodni Evropi, imajo bolj razvito gospodarstvo, imajo tudi višjo raven dohodka na prebivalca. Prav tako so družbene razmere v vzhodni Evropi bolj burne npr. v Ukrajini. Kljub temu je Evropa danes bolj povezana, kakor v preteklosti oz. v času hladne vojne. Z ustanovitvijo EU pa so se nekdanje razmere v Evropi izboljšale. Z obiskom v Strasbourg sem spoznala, da so države v EU v veliko boljših odnosih med sabo kot države, ki niso članice EU. To se je pokazalo tudi v samem potovanju do Strasbourga, saj sem ugotovila, da imam kot državljan EU pravico do prostega gibanja. To pomeni, da imam pravico potovati, delati in živeti v drugi državi EU  brez potrebe po mejni kontroli. Zato smo bili tudi v Franciji lepo sprejeti, ne da bi doživljali, katerokoli vrsto diskriminacije. Tu se vidi tudi razlika v odnosu med članicami EU in državam, ki niso del EU. V Sloveniji smo do tujcev, ki prihajajo iz držav kot so npr. Bosna, Srbija ali Albanija veliko manj spremenljivi.

Lana Beriša

Kot državljanka države, ki ni vključena v EU, se tukaj počutim zelo varno in sprejeto. Ko sem se preselila v Slovenijo, se je videlo, da se ljudje do mene drugače obnašajo, kakor do slovenskih državljanov. Čeprav jaz nisem doživela diskriminacije, vem, da so jo nekateri drugi priseljenci. V Evropi se borimo, da bi bila enakost in enotnost čim večja. Ne želimo razlikovat ljudi glede na njihovo barvo kože, veroizpoved ali nacionalnost. Poleg večine, ki se bori za enakost, ne samo v Evropi ampak tudi v celem svetu, obstajajo tisti, ki niso temu naklonjeni. Po mojem mnenju, bi ljudje morali razlikovati po njihovih obnašanjih in po tem, kaj počnejo. Popolnoma je nepomembno katere rase je človek, če bo en dan naredil nekaj, kar bo škodilo drugim. Velikokrat sem slišala, da se ljudje bojijo temnopoltih, ker mislijo, da jih bodo oropali ali jih enostavno vidijo kot nenavadne. To v mojih očeh ne velja samo za eno raso, ali eno nacionalnost, ali eno veroizpoved. To je lahko katerikoli človek, ki ga vidiš na ulici. Potrebno je narediti nekaj, da bi prišlo do tega, da se vsi zavedajo medsebojne enakosti med ljudmi. To lahko naredimo vsi skupaj s takimi projekti, kot je naš.

Lejla Ćurić

Pomembno je omeniti, da enakost in raznolikost niso samo vprašanja, s katerimi se ukvarja Evropska unija, ampak tudi vrednote, ki bi morale obstajati v vseh družbah, kar je za današnje generacije še toliko bolj pomembno. Spoštovanje enakosti in raznolikosti je ključnega pomena za gradnjo pravične in inkluzivne družbe, kjer se vsi posamezniki počutijo sprejeti in imajo enake priložnosti za razvoj svojih ambicij in potencialov.

To vključuje zaščito manjšin, spodbujanje enakosti spolov, podpiranje različnih kultur in verskih prepričanj ter priznavanje enakih pravic za istospolne pare.

V Evropi se veliko pozornosti posveča enakosti in raznolikosti ter prizadevanju za odpravo diskriminacije in zagotavljanju enakih pravic in priložnosti za vse prebivalce. To vključuje zaščito manjšin, spodbujanje enakosti spolov, podpiranje različnih kultur in verskih prepričanj ter priznavanje enakih pravic za istospolne pare.

Evropska unija ima vrsto zakonodajnih ukrepov, ki podpirajo enakost in raznolikost, kot so Direktiva o enakosti spolov, Direktiva o prepovedi diskriminacije na podlagi vere ali prepričanja ter Direktiva o enakem obravnavanju na področju zaposlovanja in dela.

Vendar pa so vprašanja enakosti in raznolikosti še vedno pomembne teme, saj obstajajo izzivi in napetosti, povezani z migracijo, rasizmom, ekonomskimi neenakostmi in drugimi družbenimi vprašanji. Nekateri ljudje menijo, da se ne dosega dovolj napredka pri obravnavanju teh vprašanj, medtem ko drugi menijo, da se premalo pozornosti posveča vprašanjem svobode izražanja in spoštovanju tradicionalnih vrednot.

Pomembno je, da se družba trudi za spodbujanje enakosti in raznolikosti ter se zavzema za vrednote strpnosti, spoštovanja in enakosti. Hkrati  je treba vzpostaviti dialog, razumevanje in kompromis med različnimi skupinami, da se doseže napredek v tej smeri.

Živa Verzegnassi

V Evropi se že dolgo časa zavzemajo za enakost, tako na vidiku barve kože, kot tudi med spoloma in starostni skupini. Čeprav se zdi, da se raznolikost sprejema v vseh pogledih, in da smo vsi enaki, je še vedno veliko diskriminacije. Zdi se mi, da je največ na podlagi narodnosti, ko se ljudje priseljujejo v druge države, sploh bolj razvite. Predvsem prebivalce Balkana imajo za manjvredne in nezaželene. Tudi v Sloveniji je veliko tega, sploh med starejšimi ljudmi, zdi se mi, da mladi lažje sprejemamo raznolikost v vseh pogledih, kot starejši. V mojih očeh bi se to moralo spremeniti in tudi starejši bi se morali navaditi, da nismo vsi enaki, in da obstajajo razlike med nami. Zelo veliko diskriminacije je tudi na podlagi barve kože, temnopolte še vedno nekateri imajo za manjvredne in veliko je tudi posmehovanja in norčevanja iz njih v vseh ''bolj razvitih'' državah. Zdi pa se mi tudi, da bi bilo veliko manj priseljencev, če bi vse države uredile stabilnost in izboljšale svoje življenjske pogoje, čeprav je to v nekaterih državah skoraj nemogoče. Verjamem, da bi vsakdo raje ostal v lastni državi, kot pa, da se mora za boljše življenje preseliti. Veliko je tudi zaničevanja žensk, sploh s strani moških, in menim, da se to definitivno mora spremeniti. Vsi imamo svoje slabosti in prednosti in vsi smo si med seboj različni in to ne bi smelo vplivati na to, kako se do nas obnašajo, ni pomembna zunanjost in to koliko denarja imamo, barva kože ali narodnost, ampak to, kar imamo v duši.

Ana Lukaščik Žlavs